**TRIŠALIS SUSITARIMAS SU SUBTEIKĖJU  
DĖL TIESIOGINIO ATSISKAITYMO NR. \_\_\_**

[data, vieta]

**[Užsakovo pavadinimas]** (**Užsakovas**), atstovaujamas [pareigos, vardas, pavardė], veikiančio pagal [atstovavimo pagrindas],

**[Paslaugų teikėjo pavadinimas]** (**Paslaugų teikėjas**), atstovaujamas [pareigos, vardas, pavardė], veikiančio pagal [atstovavimo pagrindas]), ir

**[Subteikėjo pavadinimas]** (**Subteikėjas**), atstovaujamas [pareigos, vardas, pavardė], veikiančio pagal [atstovavimo pagrindas],

visi kartu vadinami **Šalimis**, o kiekvienas atskirai – **Šalimi**, atsižvelgdami į tai, kad:

1. Užsakovas ir Paslaugų teikėjas sudarė Sutartį;
2. Paslaugų teikėjas perdavė Subteikėjui dalį Sutarties vykdymo, t.y. Paslaugas;
3. Subteikėjas pateikė Užsakovui prašymą tiesiogiai atsiskaityti su juo už Paslaugas;
4. Užsakovo prievolės sumokėti už Paslaugas terminas pagal Sutarties sąlygų 4.5 punktą yra 30 kalendorinių dienų, skaičiuojamų nuo sąskaitos pateikimo dienos. Šiame Pirkimo sutarties punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti atskiru raštišku Šalių susitarimu, tačiau bet kokiu atveju šie terminai negali viršyti 60 (šešiasdešimt) kalendorinių dienų;
5. delspinigiai už pavėluotus mokėjimus pagal Sutartį yra 0,05 % nuo nesumokėtos sumos už kiekvieną pavėluotą kalendorinę dieną;

sudaro šį Susitarimą:

1. **Susitarimo objektas**
   1. Užsakovas įsipareigoja Susitarime nurodytomis sąlygomis ir tvarka tiesiogiai atsiskaityti su Subteikėju už suteiktas Paslaugas.
   2. Šiuo Susitarimu yra įgyvendinamos Sutarties sąlygos. Jokios šio Susitarimo nuostatos neturi būti aiškinamos kaip pakeičiančios Sutarties sąlygas arba joms prieštaraujančios.
2. **Sąvokos**
   1. Šiame Susitarime didžiąja raide rašomos sąvokos turi žemiau nurodytas reikšmes:
      1. **Susitarimas** – šis Trišalis susitarimas su Subteikėju dėl tiesioginio atsiskaitymo;
      2. **Sutartis** – 20\_ m. \_\_\_\_\_\_\_\_\_ d. Paslaugų viešojo pirkimo – pardavimo sutartis, kurią sudarė Užsakovas ir Paslaugų teikėjas dėl [*Sutarties pavadinimas*];
      3. **Paslaugos** –paslaugos, kuriuos Paslaugų teikėjas įsipareigojo atlikti pagal Sutartį ir kurių vykdymą (teikimą) perdavė Subteikėjui;
      4. **Paslaugų perdavimo - priėmimo aktas** – dokumentas, kurį Paslaugų teikėjas privalo parengti Sutartyje nustatyta tvarka ir kuriame Paslaugų teikėjas nurodo Paslaugas, suteiktas pagal Sutartį per ataskaitinį laikotarpį, jų kiekius bei vertes ir kurio pagrindu Paslaugų teikėjas prašo Užsakovo sumokėti už Paslaugas, suteiktas per ataskaitinį laikotarpį;
      5. **Pažyma apie suteiktų paslaugų vertę** – dokumentas, kurį Paslaugų teikėjas privalo parengti pagal Sutartyje pateiktą formą ir kuriame Paslaugų teikėjas nurodo Paslaugų, suteiktų pagal Sutartį per ataskaitinį laikotarpį, taip pat suteiktų nuo Sutarties vykdymo pradžios iki ataskaitinio laikotarpio pabaigos, bendras vertes ir kurio pagrindu Paslaugų teikėjas prašo Užsakovo sumokėti už Paslaugas, suteiktas per ataskaitinį laikotarpį.
3. **Atsiskaitymų tvarka**
   1. Kai Subteikėjas suteikia ataskaitinio laikotarpio Paslaugas, Paslaugų teikėjas privalo patikrinti Subteikėjo suteiktas Paslaugas ir į ataskaitinio laikotarpio Paslaugų perdavimo - priėmimo aktą įtraukti tinkamai suteiktas Paslaugas.
   2. Paslaugų perdavimo - priėmimo akto pagrindu Paslaugų teikėjas privalo parengti Pažymą apie suteiktų paslaugų vertę, joje išskirti Subteikėjui mokėtiną sumą ir pateikti Subteikėjui pasirašyti (arba gauti atskirą Subteikėjo rašytinį patvirtinimą dėl Subteikėjui mokėtinos sumos dydžio). Subteikėjui mokėtina suma turi būti nurodyta eurais be PVM ir turi būti išskirta mokėtino Subteikėjui PVM suma bei atvirkštinio apmokestinimo PVM suma (jeigu taikoma).
   3. Po to, kai Užsakovas gauna Paslaugų perdavimo - priėmimo aktą ir Pažymą apie suteiktų paslaugų vertę (su Subteikėjo rašytiniu patvirtinimu, jeigu reikalingas), Užsakovas privalo per Sutartyje nustatytą terminą pasirašyti Paslaugų perdavimo - priėmimo aktą bei Pažymą apie suteiktų paslaugų vertę ir grąžinti juos Paslaugų teikėjui arba pateikti Paslaugų teikėjui rašytinį motyvuotą nepritarimą pateiktiems dokumentams ar jų daliai. Užsakovas turi teisę atsisakyti pasirašyti Pažymą apie suteiktų paslaugų vertę, be kita ko, dėl to, kad joje nurodyta Subteikėjui mokėtina suma nesutampa su Subteikėjo patvirtinimu arba jeigu Paslaugų teikėjas nevykdo šio Susitarimo 3.9 punkto.
   4. Po to, kai Paslaugų teikėjas gauna Užsakovo pasirašytus Paslaugų perdavimo - priėmimo aktą ir Pažymą apie suteiktų paslaugų vertę, Paslaugų teikėjas privalo Sutartyje nustatyta tvarka ir per Sutartyje nustatytą terminą pateikti Užsakovui elektroninę sąskaitą faktūrą visai mokėtinai sumai, nurodytai Pažymoje apie suteiktų paslaugų vertę. Subteikėjas neturi teisės išrašyti sąskaitų faktūrų už Paslaugas tiesiogiai Užsakovui.
   5. Užsakovo prievolė sumokėti už Paslaugas atsiranda tik įvykus visoms aukščiau aprašytoms sąlygoms, kurių paskutinioji turi būti gavimas Paslaugų teikėjo sąskaitos faktūros.
   6. Tuo momentu, kai atsiranda Užsakovo prievolė sumokėti už Paslaugas, laikoma, kad Subteikėjas ir Paslaugų teikėjas įgyja solidarią reikalavimo teisę gauti iš Užsakovo, o Paslaugų teikėjas ir Užsakovas įgyja solidarią prievolę sumokėti Subteikėjui apmokėjimą už Paslaugas, lygų Pažymoje apie suteiktų paslaugų vertę nurodytai Subteikėjui mokėtinai sumai.
   7. Užsakovas privalo per Sutartyje nustatytą terminą nuo Paslaugų teikėjo sąskaitos faktūros gavimo pervesti:
      1. Subteikėjui mokėtiną sumą, nurodytą Pažymoje apie suteiktų paslaugų vertę, į Subteikėjo banko sąskaitą, nurodytą šiame Susitarime;
      2. likusią Paslaugų teikėjui mokėtiną sumą, nurodytą Pažymoje apie suteiktų paslaugų vertę, į Paslaugų teikėjo banko sąskaitą, nurodytą Sutartyje.
   8. Po to, kai Užsakovas sumoka Subteikėjui Pažymoje apie suteiktų paslaugų vertę nurodytą Subteikėjui mokėtiną sumą arba jos dalį, Užsakovo prievolė, lygi sumokėtos sumos dydžiui, pasibaigia, taip pat pasibaigia Paslaugų teikėjo prievolė Subteikėjui, lygi sumokėtos sumos dydžiui.
   9. Nei Subteikėjas, nei Paslaugų teikėjas neturi teisės reikalauti įvykdyti Užsakovo prievolę pagal Susitarimo 3.6 punktą, kol nesuėjo prievolės įvykdymo terminas.
   10. Tuo atveju, jeigu Užsakovas Subteikėjui mokėtiną sumą, nurodytą Pažymoje apie suteiktų paslaugų vertę, per klaidą perveda į Paslaugų teikėjo banko sąskaitą, Paslaugų teikėjas privalo nedelsdamas sumokėti šią sumą Subteikėjui ir pateikti Užsakovui tokio sumokėjimo įrodymus.
   11. Užsakovas turi teisę pareikšti Paslaugų teikėjui solidariajam reikalavimui visus atsikirtimus, kylančius iš Užsakovo ir Paslaugų teikėjo teisinių santykių, tarp jų – sulaikyti mokėjimus, daryti įskaitymus pagal Sutartį, tokius kaip įskaityti Paslaugų teikėjo mokėtinas netesybas, Paslaugų teikėjo mokėtinas Užsakovo išlaidų kompensacijas, sumažinti Sutarties kainą (bet tuo neapsiribojant). Tokiu atveju Užsakovas privalo informuoti Subteikėją apie Paslaugų teikėjui pareikštus atsikirtimus ir jų piniginę sumą ir tuomet Subteikėjas nebegali reikalauti, kad Užsakovas vykdytų jam mokėjimo prievolę tokiai pačiai sumai.
   12. Visi mokėjimai pagal Susitarimą atliekami eurais. Tarptautiniai mokėjimo pavedimai iš Lietuvos į kitą šalį yra daromi gavėjo sąskaita.
   13. Už pavėluotus mokėjimus pagal Susitarimą mokančioji Šalis privalo sumokėti gaunančiajai Šaliai Sutartyje nustatyto dydžio delspinigius, nurodytus Susitarimo preambulėje.
   14. Paslaugų teikėjo nemokumas ar bankroto bylos iškėlimas nepanaikina Subteikėjo solidarios reikalavimo teisės, kylančios iš šio Susitarimo.
4. **Užsakovo reikalavimo teisė į Suteikėją**

Šiuo Susitarimu Užsakovas įgyja tokią pačią reikalavimo teisę į Suteikėją dėl jo suteiktų Paslaugų kokybės ir defektų šalinimo, kokią turi Paslaugų teikėjas.

1. **Šalių pareiškimai ir garantijos**

* 1. Kiekviena iš Šalių pareiškia ir garantuoja kitoms Šalims, kad:
     1. Šalis yra tinkamai įsteigta ir teisėtai veikia pagal įsteigimo valstybės įstatymus; Šalis yra veikiantis juridinis asmuo, kuris nėra reorganizuojamas ar likviduojamas, jam nėra suteiktas joks specialus statusas, kuris Šalies galimybes vykdyti savo prievoles sietų su specialių leidimų, sutikimų gavimu ar tam tikrų sąlygų įvykdymu;
     2. yra teisėtai priimti ir galioja visi būtini sprendimai, gauti leidimai bei sutikimai, taip pat teisėtai atlikti ir galioja kiti teisiniai veiksmai, reikalingi Susitarimo sudarymui, galiojimui ir vykdymui;
     3. sudarydama Susitarimą, Šalis neviršija savo kompetencijos ir nepažeidžia jai taikomų įstatymų, kitų privalomų teisės aktų, teismo ar arbitražo teismo sprendimų, administracinių aktų, sutarčių ar kitų prievolių pagal taikomą privatinę teisę, viešąją teisę, Europos Sąjungos teisę arba tarptautinę teisę;
     4. Šalies atstovas turi visus reikiamus įgaliojimus sudaryti ir įvykdyti Susitarimą; Šalies atstovas, sudarydamas ir pasirašydamas Susitarimą, nepažeidžia Šalies įstatų ir kitų vidaus dokumentų, Šalies valdymo ir kitų organų ir/ar kreditorių teisių ir teisėtų interesų, sudarydamas Susitarimą jis Šalies ir Šalies organų narių, kreditorių atžvilgiu veikia sąžiningai ir protingai;
     5. Šalis įvertino visas aplinkybes, turinčias esminės reikšmės Susitarimo sudarymui ir jo vykdymui; nė viena iš Susitarime nurodytų sąlygų ir aplinkybių neturi neigiamos įtakos Šalies valiai sudaryti Susitarimą tokiomis sąlygomis, kurios nurodytos Susitarime, ir vykdyti iš Susitarimo kylančius įsipareigojimus;
     6. Susitarimas sudaromas vadovaujantis sąžiningumo, protingumo, teisingumo ir Šalių lygiateisiškumo principais, nenaudojant apgaulės ar spaudimo. Šalys atskleidė viena kitai visą joms žinomą informaciją, turinčią esminės reikšmės Susitarimo sudarymui ir jo vykdymui;
     7. visi Šalies pareiškimai ir garantijos yra išsamūs ir nepalieka nutylėtų jokių aplinkybių, kurios darytų šiuos pareiškimus ar garantijas neteisingais.

1. **Nenugalima jėga (force majeure)**
   1. Šalis nėra laikoma atsakinga už bet kokių įsipareigojimų pagal Susitarimą neįvykdymą ar dalinį neįvykdymą, jeigu Šalis įrodo, kad tai įvyko dėl aplinkybių, kurių Šalis negalėjo kontroliuoti ir protingai numatyti Susitarimo sudarymo metu, ir negalėjo užkirsti kelio šių aplinkybių ar jų pasekmių atsiradimui bei nebuvo prisiėmusi tokių aplinkybių atsiradimo rizikos.
   2. Esant nenugalimos jėgos aplinkybėms, Šalys teisės aktuose nustatyta tvarka yra atleidžiamos nuo netesybų mokėjimo ir nuostolių atlyginimo už Susitarime numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas atitinkamai pratęsiamas.
   3. Šalis, prašanti ją atleisti nuo atsakomybės, privalo pranešti kitoms Šalims raštu apie nenugalimos jėgos aplinkybes nedelsiant, bet ne vėliau kaip 7 kalendorines dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Šalis taip pat turi pateikti kitoms Šalims atitinkamą pranešimą, kai išnyksta įsipareigojimų nevykdymo pagrindas.
   4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitoms Šalims žalą, kurią šios patyrė dėl laiku nepateikto pranešimo arba dėl to, kad nebuvo jokio pranešimo.
   5. Nenugalima jėga nelaikoma tai, kad Šalis neturi reikiamų finansinių išteklių arba skolininko kontrahentai pažeidžia savo prievoles, arba skolininkas pažeidžia savo prievoles kontrahentams.
   6. Nenugalimos jėgos aplinkybės nesudaro pagrindo nė vienai Šaliai nutraukti Susitarimą.
2. **Ginčų nagrinėjimo tvarka**
   1. Bet kokie ginčai, nesutarimai ar reikalavimai, kylantys iš Susitarimo arba susiję su Susitarimu, jo pažeidimu, nutraukimu ar galiojimu, visų pirma privalo būti sprendžiami derybomis tarp Šalių vadovų.
   2. Bet kuri Šalis gali inicijuoti ginčą, išsiųsdama pretenziją kitos Šalies vadovui su kopija trečiajai Šaliai. Pretenzijoje turi būti nurodyta, kad ji teikiama pagal šį straipsnį.
   3. Šalys turi nedelsdamos suteikti visų Šalių vadovams visą informaciją, kurios, nagrinėjant ginčą, gali prireikti Šalių vadovams, kad jie galėtų priimti sprendimą kilusiame ginče.
   4. Šalių vadovai turi susitarti dėl ginčo išsprendimo. Šalių vadovų priimtas bendras sprendimas bus privalomas Šalims ir Šalys privalės nedelsdamos jį vykdyti.
   5. Jeigu Šalys taikiai neišsprendžia ginčo per 30 dienų (arba per kitą Šalių sutartą terminą) po to, kai Šalis gauna kitos Šalies pretenziją pagal šį straipsnį, arba jeigu viena iš Šalių nevykdo Šalių vadovų sprendimo, arba jeigu nepradedamos Šalių vadovų derybos, Šalys privalo bandyti išspręsti ginčą mediacijos būdu.
   6. Bet kuri Šalis turi teisę inicijuoti mediacijos procedūrą, išsiųsdama atitinkamą pranešimą kitos Šalies vadovui su pasiūlymu dėl mediatoriaus kandidatūros (ar kelių alternatyvių kandidatūrų), su kopija trečiajai Šaliai. Šalys turi raštu susitarti dėl mediatoriaus kandidatūros kaip galima greičiau, bet ne vėliau nei per 21 dieną po to, kai Šalis gauna kitos Šalies pranešimą su pasiūlymu dėl mediatoriaus kandidatūros.
   7. Jeigu Šalys per nustatytą terminą nesusitaria dėl mediatoriaus kandidatūros, arba neišsprendžia ginčo mediacijos būdu (nesudaro taikos sutarties) per 90 dienų (arba per kitą Šalių sutartą terminą) po to, kai Šalys raštu susitaria dėl mediatoriaus kandidatūros, arba jei Šalis nevykdo Šalių sudarytos taikos sutarties, tuomet toks ginčas, nesutarimas ar reikalavimas, kylantis iš šio Susitarimo arba susijęs su juo, ar jo pažeidimu, nutraukimu arba negaliojimu, yra galutinai sprendžiamas Lietuvos Respublikos teisme.
   8. Kilę ginčai nesudaro pagrindo Šalims atsisakyti vykdyti savo prievoles pagal Susitarimą arba sustabdyti jų vykdymą.
3. **Bendravimo tvarka**
   1. Tais atvejais, kai Susitarimas ar taikomi teisės aktai numato, jog Šalys turi pateikti viena kitai pranešimus, prašymus, reikalavimus ar pretenzijas, šie dokumentai turi būti įforminti raštu, pasirašyti kvalifikuotu elektroniniu parašu ir siunčiami kitoms Šalims elektroniniu paštu, nurodytu šiame Susitarime, arba turi būti pasirašyti ranka ir įteikti kitoms Šalims asmeniškai pasirašytinai, arba siunčiami paštu registruotu laišku su patvirtinimu apie laiško įteikimą, arba pristatomi kurjerio su patvirtinimu apie laiško įteikimą tų Šalių adresais, nurodytais šiame Susitarime.
   2. Visais kitais einamaisiais Susitarimo vykdymo klausimais Šalys gali susirašinėti elektroniniais laiškais arba kita sutarta forma keistis elektroniniais laiškais ir skaitmeniniais failais, tačiau turi būti užtikrinama galimybė identifikuoti laiško ar kito dokumento siuntėją bei išsiuntimo laiką ir turi būti technologiniais sprendiniais užtikrinta turinio apsauga.
   3. Jeigu Šalis raštu praneša kitoms Šalims apie savo naujus kontaktinius duomenis, tai po to, kai kitos Šalys gauna tokį pranešimą, jos visus remiantis Susitarimu siunčiamus pranešimus ir informaciją turi siųsti pagal naujuosius kontaktinius duomenis. Jei Šalis nepraneša apie kontaktinių duomenų pasikeitimą arba kol kitos Šalys negauna tokio pranešimo, pranešimo išsiuntimas pagal paskutinius Šaliai žinomus kontaktinius duomenis laikomas tinkamu.
   4. Šalys įsipareigoja atsakyti į kitos Šalies pranešimus, prašymus, reikalavimus, pretenzijas ar kitus laiškus nedelsiant, bet ne vėliau kaip per 5 darbo dienas nuo dokumento gavimo, jeigu pačiame dokumente ar laiške nenurodyta vėlesnė data. Šalys gali pateikti atsakymą per ilgesnį terminą, jeigu toks terminas objektyviai reikalingas ir Šalis apie tai informuoja kitą Šalį, nurodydama priežastis, nedelsiant po to, kai gauna dokumentą arba laišką.
   5. Jeigu pranešimas yra įteikiamas asmeniškai, arba siunčiamas paštu, ar per kurjerį, jis turi būti įteikiamas pasirašytinai ir laikomas gautu gavimo patvirtinime nurodytą dieną.
   6. Jeigu pranešimas siunčiamas el. paštu, laikoma, kad gavėjas jį gavo kitą darbo dieną. Darbo diena laikoma bet kuri metų diena, išskyrus šeštadienį, sekmadienį ir Lietuvos valstybines šventes.
4. **Baigiamosios nuostatos**
   1. Susitarimas laikomas sudarytu ir įsigalioja, kai jį pasirašo visos Šalys (kai jį pasirašo paskutinioji Šalis), įskaitant kai Šalių atstovai Susitarimą pasirašo kvalifikuotais elektroniniais parašais.
   2. Šis Susitarimas negali būti nutrauktas tol, kol Paslaugų teikėjas turi reikalavimo teises į Suteikėją dėl jo suteiktų paslaugų kokybės ir defektų šalinimo.
   3. Susitarimo sudarymui, vykdymui ir aiškinimui taikoma Lietuvos Respublikos teisė.
   4. Susitarimas jo galiojimo laikotarpiu gali būti keičiamas tik visų Šalių rašytiniu susitarimu.
   5. Jeigu teismas pripažįsta bet kurią iš šio Susitarimo nuostatų negaliojančia ar neįgyvendinama, kitos Susitarimo nuostatos lieka pilnai galioti. Bet kuri šio Susitarimo nuostata, kuri yra pripažinta tik dalinai negaliojančia ar neįgyvendinama, galioja tiek, kiek ji nėra pripažinta negaliojančia ar neįgyvendinama. Tokiu atveju Šalys susitaria kuo skubiau sudaryti papildomą susitarimą, kuriuo minėtoji nuostata Šalių būtų nedelsiant pakeista nauja teisės aktų reikalavimus atitinkančia nuostata, pagal turinį, prasmę ir tikslą kaip galima artimesne tokiai negaliojančiai ar neįgyvendinamai nuostatai.
   6. Nuo šio Susitarimo sudarymo dienos Šalys privalo viena kitai pateikti operatyvius rašytinius pranešimus apie tai, kad atsirado ar egzistuoja bet koks įvykis, sąlyga ar aplinkybė, kuri gali paveikti šį Susitarimą ar sąlygoti jo pažeidimą.
   7. Susitarimas sudaromas trimis egzemplioriais, po vieną kiekvienai Šaliai. Susitarimo autentiškumas patvirtinamas ant kiekvieno Susitarimo lapo kiekvienos Šalies įgaliotų asmenų parašais arba Susitarimas pasirašomas Šalių vadovų (arba jų įgaliotų atstovų) kvalifikuotais elektroniniais parašais.
   8. Šalys savo parašais ant Susitarimo patvirtina, kad Susitarimą atidžiai perskaitė, išsiaiškino ir suprato jo turinį ir pasekmes bei priėmė jį kaip atitinkantį jų ketinimus ir tikslus.
5. **Šalių kontaktiniai duomenys**

|  |  |  |
| --- | --- | --- |
| **Užsakovas** | **Paslaugų teikėjas** | **Subteikėjas** |
|  |  |  |